เก็บ 14 หุ้นกำไรโต SET ซึมตัวก่อนหยุดยาว
นักวิเคราะห์มองดัชนีหุ้นไทย (SET) วันนี้ผันผวนในกรอบแคบก่อนเข้าช่วงหยุดยาว ขณะที่นักลงทุนระมัดระวังการลงทุนมากขึ้น โดยวันนี้หุ้นขนาดใหญ่ที่ขึ้น XD คาดทั้งหมดจะกระทบดัชนีประมาณ 1.6 จุด การลงทุนยังเน้นกลุ่มที่แนวโน้มกำไรไตรมาสแรกแข็งแกร่งเป็นหลัก
8 เม.ย. 2560

ข่าวหุ้นธุรกิจออนไลน์รายงาน เช้านี้ ณ เวลา 9.22 น. ค่าเงินบาทอยู่ที่ 34.64 บาทต่อเหรียญ ขณะที่ตลาดหุ้นเอเชียเคลื่อนไหวอย่างผันผวน ขณะที่นักลงทุนจับตาการพบกันระหว่างประธานาธิบดี โดนัลด์ ทรัมป์ แห่งสหรัฐ และประธานาธิบดี สี จิ้นผิง ของจีน นอกจากนี้ นักลงทุนยังระมัดระวังการซื้อขายก่อนที่สหรัฐจะเปิดเผยตัวเลขจ้างงานนอกภาคการเกษตรในวันนี้
นักวิเคราะห์มองดัชนีหุ้นไทย (SET) วันนี้ผันผวนในกรอบแคบก่อนเข้าช่วงหยุดยาว ขณะที่นักลงทุนระมัดระวังการลงทุนมากขึ้น โดยวันนี้หุ้นขนาดใหญ่ที่ขึ้น XD คาดทั้งหมดจะกระทบดัชนีประมาณ 1.6 จุด การลงทุนยังเน้นกลุ่มที่แนวโน้มกำไรไตรมาสแรกแข็งแกร่งเป็นหลัก หุ้นเด่นเลือก AAV-ESSO-SUSCO-WORK-TISCO-DELTA-KCE-PTTGC-PTTEP-BANPU-TACC-KKP-BIG และ TASCO
 
บล.ธนชาต ระบุในบทวิเคราะห์ (7 เม.ย.) ว่า คืนวันพุธ ธนาคารกลางสหรัฐฯ (FED) เผยผลประชุมล่าสุดว่า จะเริ่มลดขนาดของงบดุลลงปลายปีนี้ (เป็นการ Reverse QE) แต่นักลงทุนไม่กังวลกับเรื่องดังกล่าว เนื่องจากเฟดเน้นย้ำว่าจะ “ค่อยๆปรับลดและจะสื่อสารกับภายนอกให้ชัดเจน” ยังมองบวกต่อ SET ว่าจะยืนเหนือ 1,580 จุดในช่วงก่อนวันหยุดยาว ต่อไป จาก 1) ราคาน้ำมันฟื้นตัวต่อเนื่องตั้งแต่ปลาย มี.ค. 2) Relief Rally ยังดำเนินต่อไป 3) มองผลประชุม สหรัฐ-จีนที่จะจบในคืนนี้ เป็นกลาง – บวก อย่างไรก็ตาม มอง Upside จำกัด ที่แนวต้าน 1,595-1,600 จุด และระมัดระวังยิ่งขึ้น เพราะประเด็น Reverse QE อาจทำให้ Relief Rally จบเร็ว และกังวล SET ปรับฐานช่วงหลังสงกรานต์-พ.ค. นี้ แนะนำเพียง “Trading” ด้วย Trailing Stop หาก SET หลุด 1,568 ลงมา
แนะนำ 1) “ซื้อ” 1) หุ้นที่คาดงบไตรมาส 1/17 จะออกมาดีอย่าง AAV ESSO PTTGC SUSCO WORK และ หุ้นปันผลสูงอย่าง KKP XD 4 บ. วันที่ 28 เม.ย.  และ 2) “เก็งกำไร” กลุ่มชิ้นส่วนอิเล็กทรอนิกส์ หลังค่าเงินบาทอ่อนตัวเร็ว 0.27 Bt/$US จากเดือน มี.ค. เช่น DELTA KCE (ราคาทองแดงเริ่มทรงตัวแล้ว)
 
บล.กรุงศรี ระบุในบทวิเคราะห์ (7 เม.ย.) คาด SET จะยังผันผวนในกรอบแคบ (+/-5 จุด) พัฒนาการเชิงบวกของการเมืองไทย และราคาน้ำมันดิบที่เพิ่มขึ้นยังเป็นปัจจัยบวกที่ช่วยประคองดัชนี แต่การขึ้น XD ของบริษัทจดทะเบียนรวมถึงวันหยุดยาวในช่วงสัปดาห์หน้าและการรอดูผลการประชุมระหว่างนายโดนัล ทรัมป์ และนาย สี จิ้นผิง ประธานาธีบดีของจีนในวันที่ 6-7 เม.ย. จะทำให้นักลงทุนระมัดระวังการลงทุนทำให้บรรยากาศการซื้อขายยังคงซบเซา โดยวันนี้ KBANK (XD 3.50 บาท), INTUCH (XD 0.16 บาท, SCCC (XD 7.00 บาท) และ BPP (XD 0.20 บาท) คาดทั้งหมดจะกระทบดัชนีประมาณ 1.6 จุด ดังนั้นกลยุทธ์การลงทุนระยะนี้ยังเน้นลงทุนในหุ้นที่แนวโน้มกำไรสุทธิไตรมาส 1/17 ออกมาดี อาทิ PTTGC, BANPU, TACC, KKP, BIG, และ TASCO และหุ้นที่มีปัจจัยบวกเฉพาะตัว อาทิ TISCO และ KKP ซึ่งเป็นหุ้นที่จ่ายปันผลสูง รวมถึง PTTEP รับผลบวกกระทรวงพลังงานเร่งประเปิดประมูลสัมปทานแหล่งปิโตรเลียมในประเทศ อาทิ แหล่งเอราวัณ และ แหล่งบงกช
กลยุทธ์การลงทุนวันนี้ : Selective Buy หุ้นเก็งกำไรระยะสั้น : PTTGC (ซื้อ/เป้า 82.00 บาท) คาดกำไรสุทธิไตรมาส 1/17 ประมาณ 1.15 หมื่นล้านบาท (EPS 2.60 บาท) เพิ่มขึ้น 20% จากไตรมาสก่อน และ 144% จากไตรมาสเดียวกันในปีก่อน จากธุรกิจ Olefins ขยายตัวอย่างแข็งแกร่ง ขณะที่ทั้งปีคาดมีกำไรสุทธิประมาณ 35,790 ล้านบาทเพิ่มขึ้น 40% จากปีก่อน มากที่สุดของกลุ่มในปีนี้